קולומבו (סדרת טלוויזיה)

קולומבו (אנגלית: Columbo) היא סדרת טלוויזיה בלשית, שבה גילם פיטר פאלק את המפקח קולומבו, קצין משטרה ממחלק הרצח של משטרת לוס אנג'לס. ייחודה של הסדרה היה בפורמט של כל פרק: בניגוד לנהוג בסדרות בלשיות אחרות, התחיל כל פרק במעשה הרצח עצמו וממנו המשיך באופן כרונולוגי. כך, נחשף בפני הצופים מבצע הרצח כבר בתחילת הפרק, מה שהסיט את מוקד העניין של הצופה מזהות האשמים (שכבר הייתה ידועה לו) לצורה הייחודית שבה ניהל המפקח קולומבו את החקירות.
הסדרה שודרה במקור החל מ-20 בפברואר 1968 ועד 1978, ולאחר מכן מ-1989 ועד 30 בינואר 2003. אחד הפרקים המסחריים הראשונים ששודרו ב-1971 בוים על ידי הבמאי סטיבן ספילברג.

דמותו של קולומבו וטכניקות חקירה 
דמותו של המפקח קולומבו היא של אדם מרושל ומפוזר, שמנהגו מנומס יתר על המידה. הרושם שהוא יוצר בקרב החשודים הוא של איש משטרה חסר ביטחון ומעט קשה תפיסה, הנוטה להאמין בקלות לדבריהם.

קולומבו מנצל רושם זה ומעודד אותו באופן פעיל, כדי לגרום לחשודים להסיר את הגנותיהם. במרבית המקרים, הוא נצמד אל חשוד ספציפי לכל אורכו של הפרק במטרה להתיש אותו ולגרום לו לסתור את עצמו. לאחר שהוא מגלה סתירה כזאת, הוא מעמת את החשוד איתה בצורה עדינה, ומעניק לו את הרושם שהסבריו התקבלו והחשד מעליו הוסר. כשמצטברים הפרטים לכדי תמונה מלאה של הפשע, שולף המפקח את הראיה המכרעת ועוצר את החשוד.

לעיתים, נוהג קולומבו לצאת מהחדר בסיום שיחה עם חשוד, ולחזור על עקבותיו בטענה שנזכר רק ב"עוד דבר אחד" ("Just one more thing"). אותו דבר נוסף הוא במרבית המקרים אלמנט קריטי, והטכניקה מסייעת למפקח להעלות אותו בנקודת זמן בה החשוד אינו מצפה לשאלה חשובה זו.

לקריאה נוספת
 , הפרק "המפקח קולומבו: הבלש כקאובוי אירוני", עמ' 327–332.

קישורים חיצוניים

 אתר על קולומבו 
 עוד אתר על קולומבו 
 אלי אשד, קולומבו: המפקח עם מעיל הגשם המרופט, בלוג באתר "רשימות", 22 בפברואר 2006
 אודות קולומבו 
 
  קולומבו: השלומפר המפתיע של סדרות הבילוש: פודקאסט להאזנה של תוכנית הרדיו "גיבור תרבות" בהגשת יונתן גת, דוד גורביץ' ודן ערב
 Why the world still loves 1970s detective show Columbo - מאתר ה-BBC

ערכים שבהם תבנית בריטניקה אינה מתאימה
זוכי פרס גלובוס הזהב: סדרות
סדרות טלוויזיה אמריקאיות שעלו לשידור בשנות ה-1960
תוכניות טלוויזיה שמתרחשות בלוס אנג'לס
זוכי אמי בפריים טיים: מיני-סדרה
זוכי אמי בפריים טיים: תוכניות: תסריט לדרמה
סדרות משטרה ופשע
ABC: תוכניות וסדרות
יוניברסל טלוויזיה: סדרות טלוויזיה